1. पुलवामाचा बदला घेतला जाईल- संरसंघचालक

जम्मू आणि काश्मीरमधील पुलवामा येथे केंद्रीय राखीव दलाच्या सैनिकांवर झालेल्या हल्ल्याचा बदला निश्चितपणे घेतला जाईल असा विश्वास रा. स्व. संघाचे सरसंघचालक मोहन भागवत यांनी व्यक्त केला. 

निवडणुकांच्या काळामध्ये लोक स्वतःच्या गुणांची सोडून इतरांच्या दुर्गुणांचीच अधिक चर्चा करतात. अशा काळात नागरिकांनी नकारात्मक चर्चेऐवजी सकारात्मक चर्चेवर भर देण्याची गरज आहे, असेही मत सरसंघचालकांनी नागपूर येथे झालेल्या कार्यक्रमात मांडले. 

सरसंघचालकांप्रमाणेच राष्ट्रसेविका समितीने पुलवामा हल्ल्याचा निषेध केला आहे. हल्ल्यात मृत्युमुखी पडलेल्या जवानांचे बलिदान वाया जाऊ नये आणि या हल्ल्याचे उत्तर देण्यासाठी तातडीने पावले उचलावीत, असे आवाहन राष्ट्रसेविका समितीच्या प्रमुख कार्यवाहिका सीतागायत्री अन्नदानम यांनी केले आहे. महाराष्ट्र टाइम्सने याबाबत वृत्त प्रसिद्ध केले आहे.

2.  विदर्भ दौरा सोडून मुख्यमंत्री उद्धव ठाकरेंच्या भेटीला

विदर्भाचा दौरा अचानक अर्धवट सोडून मुख्यमंत्री देवेंद्र फडणवीस यांनी मुंबईला परत येऊन शिवसेना पक्षप्रमुख उद्धव ठाकरे यांची भेट घेतली.

शिवसेना पक्षप्रमुखांच्या मातोश्री निवासस्थानी झालेल्या या भेटीमध्ये महसुलमंत्री चंद्रकांत पाटील यांचाही समावेश होता. तसेच शिवसेनेचे नेते आणि उद्योगमंत्री सुभाष देसाईसुद्धा या बैठकीत सहभागी झाले होते.

ही बैठक संध्याकाळी उशिरापर्यंत चालली. उद्धव ठाकरे यांची चर्चेची इच्छा आहे असे समजताच मुख्यमंत्री देवेंद्र फडणवीस यांनी गुरुवार संध्याकाळी तात्काळ मुंबईला येऊन बैठकीसाठी धाव घेतली असे सूत्रांनी सांगितल्याचे एनडीटीव्हीने दिलेल्या बातमीत म्हटले आहे.

3. एमपीएससीच्या राज्यसेवा परीक्षेत सोलापूरचा आशिष बारकूल प्रथम

महाराष्ट्र लोकसेवा आयोगातर्फे ऑगस्ट 2018मध्ये घेण्यात आलेल्या राज्यसेवेच्या परीक्षेत सोलापूरचा आशिष बारकूल राज्यात पहिला आला आहे. मुलींमधून पुण्याच्या स्वाती दाभाडे तर मागासवर्गिय विभागातून सोलापूरचा महेश जमदाडे प्रथम आला आहे.

एमपीएससीचच्या 136 पदांचा अंतिम निकाल गुरुवारी रात्री जाहीर करणयात आला. आयोगातर्फे राज्यातील 37 केंद्रांवर ही परीक्षा घेण्यात आली होती. 

मुलाखतीसाठी निवडण्यात आलेल्या 427 विद्यार्थ्यांमधून 136 विद्यार्थ्यांची निवड जाहीर करण्यात आली आहे. एबीपी माझाने हे वृत्त प्रसिद्ध केले आहे.

4. सर्वोच्च न्यायालयाचे दोन... \n\nवरील लेखासाठी मला एक चांगले शीर्षक द्या.
पुलवामा : CRPFवरील हल्ल्याचा बदला नक्की घेतला जाईल - सरसंघचालक #5मोठयाबातम्या